Naziv projekta: **PETKOM KOD “ŽABICA”**

Cilj projekta:

Integracija dječaka s poremečajima iz autističnog spectra te djece po dg. ispodprosjećno mentalno funkcioniranje u sportske aktivnosti sa djecom iz redovnog programa.

Senzibilizirati djecu iz odgojne skupine u kojoj se provodi integrirani sportski program za potrebe dječaka kojem je dijagnosticiran poremećaj iz autističnog spektra, te prihvaćanje djece s posebnim potrebama.

Dječji vrtić Duga

I Ferenšćica 90, 10000 Zagreb

Tel: 01 24 51 786

Fax: 01 24 51 787

Mail: tajnik@vrtic-duga.hr

Voditeljice projekta: Mirjana Jakopić, defektolog odgojitelj i Valentina Glavica, odgojitelj savjetnik i voditelj IŠP-a

Sudionici projekta: 8-oro djece iz skupine “Loptice” (skupina u kojoj borave djeca sa posebnim potrebama sniženih intelektualnih sposobnosti u dobi od 4-6 godina) i 25-oro djece iz skupine “Žabice” IŠP (od 3 godine do polaska u školu).

Zadaće projekta:

* Razvijati osnovne motoričke sposobnosti u prirodnim i složenim oblicima kretanja: ravnotežu, koordinaciju, brzinu, fleksibilnost, preciznost, snagu primjerenu dobi
* Razvijati kod djece govorne sposobnosti – slušanja i razumijevanja govora odraslih za vrijeme davanja uputa o izvođenju vježbi ili pravila igara
* Kroz igru i športske aktivnosti utjecati na razvoj i izražavanje pozitivnih emocija kod djece, te poticati izgradnju prijateljskih odnosa
* Utjecati na razvoj pažnje, koncentracije, mišljenja, pamćenja pravila igara
* Poticati radoznalost i potrebu za spoznajom o iskustvima iz neposredne okoline

Sažetak projekta:

Sportska grupa “Žabice” redovito je provodila sportski program u dvorani pored sobe dnevnog boravka u kojoj borave djeca s posebnim potrebama, a to je često izazivalo znatiželju kod te djece.

Naša prijašnja iskustva u radu s djecom su nam bila poticaj za osmišljavanje daljnjih zajedničkih aktivnosti u kojima smo pokušali povezati interese djece s posebnim potrebama i djece iz IŠP-a. Smatrale smo da bi aktivnosti iz područja tjelesne i zdravstvene kulture bile najpogodnije jer svako dijete voli pokret.

Ako uzmemo u obzir i znanstvena dostignuća jasno nam je da je pokret preduvjet za pravilan rast i razvoj.

Kako smo počeli?

Dogovoreno je da je petak dan za naša sportska druženja. Djeca s posebnim potrebama su postepeno bila uključivana u sportska druženja (prvo djeca koja su već bila uključena u vježbanje od prošle god i koja su imala dovoljno dugu pažnju, a postepeno i djeca ovisno o njihovim mogućnostima prilagodbe na drugu djecu i prostor).

Vježbanje za djecu s posebnim potrebama praćano je problemima jer kod neke djece postoje teškoće u razumijevanju govornih naredbi, kod neke djece prisutne su teškoće u imitaciji pokreta, a kod dječaka P. problem je bio boravak i socijalizacija izvan naše sobe dnevnog boravka.

I neka djeca iz IŠP-a (osobito mlađa) su imala problem u prihvaćanju djece s posebnim potrebama te razumijevanju i prihvaćanju njihovih potreba i mogućnosti.

Svaki sat smo zajedno prilagodile sposobnostima i interesima djece naše grupe što je ponekad bilo teško s obzirom na slabije spoznajne mogućnosti. U situacijama kada je trebalo rješiti neki spoznajni problem djecu s posebnim potrebama su vodila djeca iz IŠP “Žabica” npr. trčati do crvenog predmeta, (a kod neke djece je bilo potrebno vođenje odgajatelja). Do kraja pedagoške godine uspjele smo u tome da sva djeca zajedno vježbaju .

Najveći izazov nam je bilo uključivannje dječaka P. (6 god) koji je ove godine uključen u vrtićki program. Dječaku je dijagnosticiran poremećaj iz autističnog spektra.

Sam dolazak u grupu je vrlo teško prihvatio (stajao je u predvorju i igrao se sa svojom igračkom). S vremenom ulazi i igra se u sobi dnevnog boravka, međutim i svaka daljnja promjena kod njega izazva vrisak.

Nakon adaptacije na novu okolinu i osobe započeli smo sa vježbama u sobi, što znači da smo ga privikavali na sudjelovanje u aktivnostima po određenom redu, na strpljivo čekanje u redu. Dječak je u početku pokazivao otpor ali smo otkrili kako mu se jako sviđaju nama poznati prirodni oblici kretanja (hodanje, trčanje poskakivanje, hodanje po suženoj površini/kosini), te smo u tom smjeru smišljale poticaje.

Paralelno smo ga privikavali i na odlazak i aktivnosti na dvorištu koje je dječak ubrzo prihvatio.

Vremenske prilike su nam omogućile da vrlo rano započnemo sa vježbanjem na dvorištu što nam je olakšalo uključivanje dječaka P. u sportske aktivnosti.

Rezultat je da dječak sudjeluje na cijelom satu tjelesnog na dvorištu, a osobito smo ponosni što ostale djeca s pp samoinicijativno odlaze do terena gdje djeca iz IŠP vježbaju sa trenerima te se uključuju u sportske aktivnosti, dok ih djeca iz IŠP-a rado prihvaćaju.